CELEX: 32016R0283
Language: el
Date: 2016-02-24 00:00:00
Title: Εκτελεστικός κανονισμός (ΕΕ) 2016/283 της Επιτροπής, της 24ης Φεβρουαρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

1.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/283 ΤΗΣ ΕΠΙΤΡΟΠΉΣ
   της 24ης Φεβρουαρίου 2016
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Προκειμένου να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η περίοδος αυτή θα πρέπει να είναι τρίμηνη.
            
         
               (5)
            
            
               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορεί να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, επί χρονικό διάστημα τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδος κατασκευασμένο κυρίως από πλαστική ύλη, σε σχήμα κυλίνδρου με μυτερό άκρο (αποκαλούμενο «λαμπυρίζων λαμπτήρας LED»), ύψους περίπου 17 cm. Το είδος απολήγει σε αιχμή στην κορυφή, έχει ευρύτερη βάση και το μεσαίο τμήμα του είναι από διαφανές πλαστικό. Το μεσαίο τμήμα φέρει ως εσωτερική διακόσμηση μια στιλιζαρισμένη εικόνα κοριτσιού και είναι γεμισμένο με ένα διαφανές υγρό με λαμπυρίζοντα σωματίδια αιωρούμενα εντός αυτού.
                  Η βάση περιλαμβάνει αρκετές διόδους φωτοεκπομπής (LED). Όταν το είδος ανακινηθεί, το μεσαίο τμήμα φωτίζεται απαλά με διαφορετικά χρώματα. Το φως εκπέμπεται μόνο για μικρό διάστημα, περίπου για ένα λεπτό, μετά την ανακίνηση.
                  Βλέπε εικόνα (1).
               
               
                  3926 40 00
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, και από το κείμενο των κωδικών ΣΟ 3926 και 3926 40 00.
                  Το είδος δεν μπορεί να καταταχθεί ως συσκευή φωτισμού στην κλάση 9405, επειδή δεν έχει κατά κύριο λόγο σχεδιαστεί για να φωτίζει, για παράδειγμα ένα δωμάτιο, ούτε αποτελεί λαμπτήρα ειδικής χρήσης [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9405, (I), (1) και (3)].
                  Βάσει των αντικειμενικών χαρακτηριστικών του, το είδος δεν προορίζεται ουσιαστικά για την ψυχαγωγία προσώπων (παιδιών ή ενηλίκων) [βλέπε επίσης τις ΕΣΕΣ για την κλάση 9503, (D)]. Συνεπώς, η κατάταξη του στην κλάση 9503 ως παιγνιδιού επίσης αποκλείεται.
                  Λόγω των αντικειμενικών χαρακτηριστικών του, το είδος προορίζεται κυρίως για διακοσμητική χρήση. Ο φωτισμός απλώς και μόνο ενισχύει το διακοσμητικό αποτέλεσμα.
                  Ως εκ τούτου, το είδος πρέπει να καταταχθεί στον κωδικό ΣΟ 3926 40 00, ως άλλο είδος διακόσμησης από πλαστικές ύλες.
               
            
         (1)  Η εικόνα έχει αποκλειστικά ενημερωτικό σκοπό.